สรุปภาวะตลาดต่างประเทศ ประจำวันที่ 7 เม.ย. 2565
สรุปภาวะตลาดต่างประเทศ ประจำวันที่ 7 เม.ย. 2565
สรุปภาวะตลาดต่างประเทศ ประจำวันที่ 7 เม.ย. 2565
8 เม.ย. 2565

ดัชนีดาวโจนส์ตลาดหุ้นนิวยอร์กปิดบวกในวันพฤหัสบดี (7 เม.ย.) โดยได้แรงหนุนจากการที่นักลงทุนช้อนซื้อหุ้นที่ร่วงลงก่อนหน้านี้ ซึ่งรวมถึงหุ้นกลุ่มเทคโนโลยี ขณะเดียวกันนักลงทุนจับตาสถานการณ์ตึงเครียดระหว่างรัสเซียและยูเครน รวมทั้งรายงานผลประกอบการไตรมาสแรกของบริษัทจดทะเบียน
ดัชนีเฉลี่ยอุตสาหกรรมดาวโจนส์ปิดที่ 34,583.57 จุด เพิ่มขึ้น 87.06 จุด หรือ +0.25%, ดัชนี S&amp;P500 ปิดที่ 4,500.21 จุด เพิ่มขึ้น 19.06 จุด หรือ +0.43% และดัชนี Nasdaq ปิดที่ 13,897.30 จุด เพิ่มขึ้น 8.48 จุด หรือ +0.06%
ตลาดหุ้นยุโรปปิดลบเล็กน้อยในวันพฤหัสบดี (7 เม.ย.) ขณะที่ตลาดยังคงปรับตัวผันผวน หลังจากธนาคารกลางสหรัฐ (เฟด) เปิดเผยรายงานการประชุมซึ่งบ่งชี้ถึงแผนการคุมเข้มนโยบายการเงิน และสงครามในยูเครนยังคงดำเนินต่อไป
ดัชนี Stoxx Europe 600 ปิดที่ 455.02 จุด ลดลง 0.95 จุด หรือ -0.21%
ดัชนี CAC-40 ตลาดหุ้นฝรั่งเศสปิดที่ 6,461.68 จุด ลดลง 37.15 จุด หรือ -0.57%, ดัชนี DAX ตลาดหุ้นเยอรมนีปิดที่ 14,078.15 จุด ลดลง 73.54 จุด หรือ -0.52% และดัชนี FTSE 100 ตลาดหุ้นลอนดอนปิดที่ 7,551.81 จุด ลดลง 35.89 จุด หรือ -0.47%
ตลาดหุ้นลอนดอนปิดลดลงในวันพฤหัสบดี (7 เม.ย.) โดยถูกกดดันจากการร่วงลงของหุ้นเชลล์ เนื่องจากบริษัทปรับลดมูลค่าทางบัญชีลงมากขึ้น หลังจากตัดสินใจถอนธุรกิจออกจากรัสเซีย
ดัชนี FTSE 100 ตลาดหุ้นลอนดอนปิดที่ 7,551.81 จุด ลดลง 35.89 จุด หรือ -0.47%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันพฤหัสบดี (7 เม.ย.) โดยตลาดยังคงได้รับแรงกดดันจากข่าวที่ว่า สำนักงานพลังงานสากล (IEA) จะระบายน้ำมันจากคลังสำรองเพื่อสกัดราคาน้ำมัน รวมทั้งรายงานสต็อกน้ำมันดิบของสหรัฐที่พุ่งขึ้นสวนทางการคาดการณ์
ทั้งนี้ สัญญาน้ำมันดิบ WTI ส่งมอบเดือนพ.ค. ลดลง 20 เซนต์ หรือ 0.6% ปิดที่ 96.03 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 16 มี.ค. 2565
สัญญาน้ำมันดิบเบรนท์ (BRENT) ส่งมอบเดือนมิ.ย. ลดลง 49 เซนต์ หรือ 0.5% ปิดที่ 100.58 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 17 มี.ค. 2565
สัญญาทองคำตลาดนิวยอร์กปิดบวกในวันพฤหัสบดี (7 เม.ย.) เนื่องจากนักลงทุนเข้าซื้อทองคำในฐานะสินทรัพย์ปลอดภัย ท่ามกลางความกังวลเกี่ยวกับวิกฤตการณ์รัสเซียและยูเครน
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 14.7 ดอลลาร์ หรือ 0.76% ปิดที่ 1,937.8 ดอลลาร์/ออนซ์ ซึ่งเป็นระดับปิดสูงสุดนับตั้งแต่วันที่ 31 มี.ค. 2565
สัญญาโลหะเงินส่งมอบเดือนพ.ค. เพิ่มขึ้น 27.7 เซนต์ หรือ 1.13% ปิดที่ 24.735 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 4.9 ดอลลาร์ หรือ 0.51% ปิดที่ 958 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 38.40 ดอลลาร์ หรือ 1.8% ปิดที่ 2,223.10 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (7 เม.ย.) โดยได้แรงหนุนจากการคาดการณ์ที่ว่าธนาคารกลางสหรัฐ (เฟด) จะเร่งปรับขึ้นอัตราดอกเบี้ยเพื่อสกัดเงินเฟ้อ
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.15% แตะที่ 99.7510 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 123.96 เยน จากระดับ 123.81 เยน และแข็งค่าเมื่อเทียบกับฟรังก์สวิส ที่ระดับ 0.9338 ฟรังก์ จากระดับ 0.9328 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.2580 ดอลลาร์แคนาดา จากระดับ 1.2519 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0881 ดอลลาร์ จากระดับ 1.0905 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3073 ดอลลาร์ จากระดับ 1.3066 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7485 ดอลลาร์สหรัฐ จากระดับ 0.7511 ดอลลาร์สหรัฐ